
Ministru kabineta sēdes protokollēmums

Informatīvais ziņojums "Par papildu slimnīcu kapacitātes celšanu Covid-19 pacientu ārstēšanas nodrošināšanai"

· 1. Pieņemt zināšanai iesniegto informatīvo ziņojumu.
· 2. Atzīt par aktualitāti zaudējušu Ministru kabineta 2021. gada 2. novembra sēdes protokollēmuma (prot. Nr.73 47. §) 7. punktu.
·  
· 3. Veselības ministrijai sagatavot un divu nedēļu laikā iesniegt Ministru kabinetā informāciju par plānotajiem skābekļa sistēmas pievades izbūves un pielāgošanas darbiem ārstniecības iestādēm, lai tiktu atlīdzināti faktiskie izdevumi, kas radušies laika periodā no 2021. gada janvāra līdz 2021. gada decembrim.
· 4. Lai nodrošinātu papildus izvērsto gultu Covid-19 pacientu ārstēšanai aprīkošanu  ārstniecības iestādēs, tādējādi uzlabojot arī slimnīcu gatavību potenciālajiem jaunajiem Covid-19 uzsliesmojumiem, papildus nepieciešams finansējums, kas nepārsniedz 736 916 euro.
· 5. Lai nodrošinātu papildus izvērsto gultu aprīkošanu un atbilstošu materiāltehnisko nodrošinājumu, kā arī skābekļa pievades vai izveides sistēmu uzlabošanu 2021. un 2022. gadā (par periodu no 2021.gada oktobra līdz 2022.gada martam), Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojumu projektus par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" (2021.gadā 397 211 euro, un 2022.gadā, kas nepārsniedz 120 338 euro), tai skaitā:
· 5.1. sabiedrībai ar ierobežotu atbildību “Aizkraukles medicīnas centrs” esošo gultu aprīkošanai (40 325 euro 2022.gadā);
· 5.2. sabiedrībai ar ierobežotu atbildību “Saldus medicīnas centrs” esošo gultu aprīkošanai un skābekļa sistēmas uzlabošanas darbiem (1 247 euro 2021.gadā un 11 223 euro 2022.gadā);
· 5.3. sabiedrībai ar ierobežotu atbildību “Ludzas medicīnas centrs” esošo gultu aprīkošanai (125 120 euro 2021.gadā);
· 5.4. akciju sabiedrībai “Latvijas Jūras medicīnas centrs” esošo gultu aprīkošanai un skābekļa sistēmas uzlabošanas darbiem (32 110 euro 2021.gadā un 17 666 euro 2022.gadā);
· 5.5. Rīgas pašvaldības sabiedrībai ar ierobežotu atbildību “Rīgas 1. slimnīca” esošo gultu aprīkošanai (108 446 euro 2021.gadā);
· 5.6. sabiedrībai ar ierobežotu atbildību “Balvu un Gulbenes slimnīcu apvienība” esošo gultu aprīkošanai (11 000 euro 2021.gadā);
· 5.7. Rīgas pašvaldības sabiedrībai ar ierobežotu atbildību “Rīgas Dzemdību nams” esošo gultu aprīkošanai (119 288 euro 2021.gadā un 51 124 euro 2022.gadā).
· 6. Atbalstīt, ka par izdevumiem, kas radušies papildus izvērsto gultus Covid-19 pacientu ārstēšanai aprīkošanai, ir veicams avansa norēķins 397 211 euro 2021.gadā.
· 7. Atbalstīt, ja 5.punktā minētais finansējums netiek izlietots atbilstoši noteiktajam mērķim, tad piešķirtais vai neizlietotais finansējums ārstniecības iestādei ir jāatgriež valsts budžetā.
· 8. Atbalstīt, ka papildus 5. punktā iekļautajam finansējumam par skābekļa sistēmas pievades izbūves un pielāgošanas darbiem ārstniecības iestādēm tiek atlīdzināti faktiskie izdevumi, kas radušies laika periodā no 2021. gada janvāra līdz 2022. gada martam.
· 9. Atbalstīt 2021. gadā VSIA "Rīgas Psihiatrijas un narkoloģijas centrs" pamatkapitāla palielināšanu, ieguldot tajā finanšu līdzekļus 192 865 euro apmērā (Covid gultu uzlabošanai) - medicīnisko iekārtu iegādei un VSIA “Slimnīca “Ģintermuiža”” pamatkapitāla palielināšanu, ieguldot tajā finanšu līdzekļus 26 502 euro apmērā (Covid gultu uzlabošanai) - medicīnisko iekārtu iegādei.
· 10. Lai nodrošinātu šī protokollēmuma 9. punkta izpildi, Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par apropriācijas palielināšanu 219 367 euro apmērā Veselības ministrijai, tajā skaitā paredzot VSIA "Rīgas Psihiatrijas un narkoloģijas centrs" pamatkapitāla palielināšanu, ieguldot tajā finanšu līdzekļus 192 865 euro un VSIA VSIA “Slimnīca “Ģintermuiža”” pamatkapitāla palielināšanu, ieguldot tajā finanšu līdzekļus 26 502 euro.
· 11. Slimnīcu kapacitātes celšanai paredzētās iekārtas, kas minētas 5.punktā, tiek iegādātas valsts īpašumā un nodotas slimnīcām bezatlīdzības lietošanā. Veselības ministrijai divu gadu periodā izvērtēt faktisko iekārtu noslodzi, atbilstību slimnīcas līmenim un lemt par iekārtu nodošanu citām slimnīcām atbilstoši faktiskajai nepieciešamībai.
· 12. Atbalstīt, ka slimnīcām novirzītās medicīniskās ierīces, kuras Latvijai tiek nodotas izmantošanai uz laiku (līdz 6 mēnešiem), minētajā laika periodā tiek izmantotas un atgrieztas palīdzību sniedzošajai valstij. 
· 13. Veselības ministrijai sagatavot un divu nedēļu laikā iesniegt Ministru kabinetā informatīvo ziņojumu par slimnīcu rezervju veidošanu.

